HRVATSKA REGULATORNA AGENCIJA ZA MREŽNE DJELATNOSTI - HAKOM

RKP: 45902, OIB: 87950783661

**BILJEŠKE UZ FINANCIJSKE IZVJEŠTAJE**

**HRVATSKE REGULATORNE AGENCIJE ZA MREŽNE DJELATNOSTI**

**ZA RAZDOBLJE OD 1. SIJEČNJA DO 31. PROSINCA 2020.**

Financijski izvještaji Hrvatske regulatorne agencije za mrežne djelatnosti (dalje: HAKOM) za razdoblje od 1. siječnja do 31. prosinca 2020. izrađeni su sukladno Zakonu o proračunu (NN br. 87/08, 136/12 i 15/15), Pravilniku o proračunskom računovodstvu i Računskom planu (NN br. 124/14, 115/15, 87/16, 3/18, 126/19 i 108/20), Pravilniku o financijskom izvještavanju u proračunskom računovodstvu (NN br. 3/15, 93/15, 135/15, 2/17, 28/17, 112/18, 126/19 i 145/20) i Okružnici Ministarstva financija o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1. siječnja do 31. prosinca 2020., KLASA: 400-02/20-01/29, URBROJ: 513-05-03-20-12 od 30. prosinca 2020.

1. **BILJEŠKE UZ IZVJEŠTAJ O PRIHODIMA I RASHODIMA, PRIMICIMA I**

**IZDACIMA (OBRAZAC PR-RAS**)

Bilješka 1.

Izvještaj o prihodima i rashodima, primicima i izdacima sastavljen je za razdoblje od 1. siječnja do 31. prosinca 2020. i uključuje prihode i rashode HAKOM-a. Primici i izdaci nisu evidentirani.

Podaci za popunjavanje financijskih izvještaja dobivaju se iz Glavne knjige koju informatički podržava Navision sustav. Poslovanje HAKOM-a obavlja se preko žiro-računa u Hrvatskoj poštanskoj banci d.d. broj: HR7423900011100320173 za kunsko i devizno poslovanje.

Bilješka 2.

U obrascu PR-RAS iskazani su u kunama:

|  |  |
| --- | --- |
| * ukupni prihodi poslovanja (AOP 001)
 | 85.814.030 |
| * ukupni rashodi poslovanja (AOP 148)
 | 96.698.002 |
| ***manjak prihoda poslovanja (AOP 283)*** | ***10.883.972*** |
| * ukupni prihodi od prodaje nefinancijske imovine (AOP 289)
 | 437.850 |
| * ukupni rashodi za nabavu nefinancijske imovine (AOP 341)
 | 7.624.840 |
| ***manjak prihoda od nefinancijske imovine (AOP 399)*** | ***7.186.990*** |
| ***manjak prihoda i primitaka u promatranom razdoblju (AOP 632)*** | ***18.070.962*** |
| *višak prihoda i primitaka – preneseni (AOP 633)* | *47.121.880* |
| ***višak prihoda i primitaka raspoloživ u sljedećem razdoblju (AOP 635)*** | ***29.050.918*** |

U razdoblju od 1. siječnja do 31. prosinca 2020. prihodi poslovanja su ostvareni u iznosu od 85.814.030 kn, odnosno 7,8% manje nego u istom razdoblju prethodne godine. Smanjenje ukupnih prihoda poslovanja proizašlo je najvećim dijelom iz smanjenja prihoda po posebnim propisima, zatim tekućih pomoći od institucija i tijela EU, prihoda od financijske imovine te ostalih prihoda.

Rashodi poslovanja ostvareni su u iznosu od 96.698.002 kn, odnosno za 30,1% su veći nego u promatranom razdoblju prethodne godine. Rast ukupnih rashoda poslovanja proizašao je najvećim dijelom iz rasta troškova sudskih postupaka, zatim rashoda za zaposlene, rashoda za zdravstvene usluge, intelektualne i osobne usluge, stručno usavršavanje zaposlenika te negativnih tečajnih razlika.

Manjak prihoda poslovanja utvrđen za promatrano razdoblje iznosi 10.883.972 kn. Preneseni višak prihoda poslovanja iznosi 47.121.880 kn.

Prihodi od prodaje nefinancijske imovine ostvareni su u razdoblju od 1. siječnja do 31. prosinca 2020. u iznosu od 437.850 kn što predstavlja značajno povećanje ostvarenja ovih prihoda u odnosu na promatrano razdoblje prethodne godine kad su iznosili 55.199 kn. Prihodi od prodaje nefinancijske imovine su najvećim dijelom ostvareni uslijed prodaje devet službenih vozila HAKOM-a.

Rashodi za nabavu nefinancijske imovine su ostvareni u iznosu od 7.624.840 kn, što predstavlja značajno povećanje ostvarenja ovih rashoda u odnosu na promatrano razdoblje prethodne godine kad su iznosili 4.178.574 kn. Rast ukupnih rashoda za nabavu nefinancijske imovine proizašao je iz rashoda za nabavu prijevoznih sredstava u cestovnom prometu, rashoda za nabavu mjernih instrumenata i uređaja te rashoda za dodatna ulaganja za ostalu nefinancijsku imovinu.

Ostvareni manjak prihoda od nefinancijske imovine iznosi 7.186.990 kn te se povećao u odnosu na ostvarenje u istom razdoblju 2019.

Ukupni rezultat HAKOM-a u 2020. je manjak prihoda i primitaka u iznosu od 18.070.962 kn, a s obzirom da preneseni višak prihoda i primitaka iznosi 47.121.880 kn, ukupni višak prihoda i primitaka raspoloživ u sljedećem razdoblju iznosi 29.050.918 kn.

Razlika između viška prihoda raspoloživog u sljedećem razdoblju na dan 31.12.2019. (AOP – 635) i viška prihoda – prenesenog na dan 31.12.2020. (AOP – 633) u iznosu od 58.196 kn rezultat je ispravka krivih knjiženja (greškom su isti rashodi u 2019. iskazani dva puta – prilikom knjiženja ulaznih računa i prilikom knjiženja obračunatih rashoda koji nisu fakturirani, a terete tekuće razdoblje).

Bilješka 3.

AOP 052 Tekuće pomoći od institucija i tijela EU

Tekuće pomoći od institucija i tijela EU ostvarene su u 2020. u iznosu od 95.033 kn, što je 71,8% manje u odnosu na ostvarenje u prethodnom izvještajnom razdoblju. Od ukupnog iznosa pomoći od EU evidentiranog u izvještaju, 81.973 kn se odnosi na refundaciju troškova službenih putovanja od BEREC-a (Tijelo europskih regulatora za elektroničke komunikacije). Smanjenje prihoda tekućih pomoći od institucija i tijela EU je rezultat ograničavanja, a u određenom razdoblju 2020., i zabrane inozemnih službenih putovanja zbog krize uzrokovane virusom COVID-19.

Bilješka 4.

AOP 111 Prihodi po posebnim propisima

Prihodi po posebnim propisima, koji se odnose na naknade za uporabu radiofrekvencijskog spektra, naknade za uporabu adresa i brojeva, naknade za obavljanje poslova HAKOM-a u području poštanskih i željezničkih usluga te drugih poslova u području elektroničkih komunikacija, su u 2020. ostvareni u iznosu od 85.523.292 kn, što je 7,4% manje u odnosu na ostvarenje u prethodnom izvještajnom razdoblju. Pravilnikom o plaćanju naknada za obavljanje poslova HAKOM-a smanjene su određene naknade što je utjecalo na smanjenje prihoda.

Bilješka 5.

AOP 149 Rashodi za zaposlene

Rashodi za zaposlene su u promatranom razdoblju ostvareni u iznosu od 46.499.403 kn, što predstavlja povećanje od 6,6% u odnosu na ostvarenje u promatranom razdoblju prethodne godine. Povećanje rashoda za zaposlene posljedica je većeg broja zaposlenika. Prosječan broj zaposlenih na osnovi stanja na početku i na kraju izvještajnog razdoblja u 2020. iznosi 185, a u 2019. je iznosio 180 (veza AOP 642).

HAKOM je u 2020. zapošljavao 2 zaposlenika za koja su korištene mjere aktivne politike zapošljavanja koje provode Ministarstvo rada i mirovinskoga sustava i Hrvatski zavod za zapošljavanje (mjere za stjecanje prvog radnog iskustva/pripravništva).

Bilješka 6.

AOP 160 Materijalni rashodi

Materijalni rashodi su ostvareni u iznosu od 49.822.141 kn, što predstavlja povećanje u odnosu na promatrano razdoblje prethodne godine za 63,2%. Na povećanje su najvećim dijelom utjecali troškovi sudskih postupaka u iznosu od 21.452.827 kn koji se odnose na izvršenje arbitražnog pravorijeka u arbitražnom sporu pred Međunarodnim centrom za rješavanje investicijskih sporova u Washingtonu (ICSID predmet ARB15/5), u kojem je Republici Hrvatskoj naloženo nadoknaditi troškove postupka tužitelju B3 Croatian Couruer Cooperatief U.A. u iznosu od 554.616 USD i 3.659.607 EUR. Na temelju dopisa Državnog odvjetništva Republike Hrvatske od 5. prosinca 2019., plaćanje troškova postupka treba izvršiti Ministarstvo mora, prometa i infrastrukture (dalje: MMPI) u iznosu 554.616 USD te 840.600 EUR, dok HAKOM treba platiti 2.819.007 EUR kao drugo tijelo iz čijeg je djelokruga proizašao predmetni arbitražni spor (zbog postupanja u području poštanskih usluga u razdoblju 2012. - 2014.). Sporazumom između HAKOM-a i MMPI-a, zaključenim 16. siječnja 2020., u vezi s izvršenjem obveza temeljem navedenog arbitražnog pravorijeka, utvrđeno je da je navedeno Ministarstvo platilo iznos 10.000.000,00 kn (što predstavlja protuvrijednost 554.616 USD i 840.600 EUR), a HAKOM se obvezao podmiriti preostale troškove arbitraže u iznosu 2.819.007 EUR. Sporazumom je utvrđeno da HAKOM za plaćanje svog dijela troškova arbitraže mora imati suglasnost Vlade Republike Hrvatske na opterećenje svoje imovine (prema odredbama Statuta HAKOM-a i članka 16. stavka 10. Zakona o elektroničkim komunikacijama; dalje: ZEK), treba donijeti izmjenu financijskog plana HAKOM-a za 2020. te temeljem odredbi članka 22. ZEK-a provesti javnu raspravu. Vlada Republike Hrvatske je, na sjednici održanoj 26. ožujka 2020., donijela Odluku o davanju prethodne suglasnosti predsjedniku Vijeća HAKOM-a za opterećenje imovine HAKOM-a, kojom je dala prethodnu suglasnost predsjedniku Vijeća HAKOM-a za opterećenje imovine HAKOM-a u iznosu od 2.819.007 EUR, u kunskoj protuvrijednosti, a u skladu sa zahtjevom koji je dostavio HAKOM 21. veljače 2020. Na osnovu navedene Odluke, HAKOM je, 27. ožujka 2020., podmirio navedenu obvezu u cijelosti u kunskoj protuvrijednosti u iznosu od 21.452.827 kn.

Na povećanje materijalnih rashoda je utjecalo i povećanje rashoda za zdravstvene usluge (sistematski pregledi zaposlenika), intelektualne i osobne usluge (projekt izračuna troškova i cijena usluga u nepokretnoj mreži, usluge savjetovanja – pružanje regulatornih informacija, usluga provjere ispravnosti izračuna neto troška davatelja univerzalne usluge, usluga upravljanja poslovnim procesima i dr.) te stručno usavršavanje zaposlenika.

Zbog krize uzrokovane virusom COVID-19, značajno su smanjeni troškovi službenih putovanja (za 77,9%), kao i troškovi reprezentacije (za 53,4%) jer se većina planiranih strateških sastanaka nije održala.

Bilješka 7.

AOP 193 Financijski rashodi

Financijski rashodi su u promatranom razdoblju ostvareni u iznosu od 197.165 kn, što predstavlja povećanje u odnosu na ostvarenje u promatranom razdoblju prethodne godine. Najznačajniji utjecaj na povećanje navedenih rashoda imalo je povećanje negativnih tečajnih razlika što je vezano uz plaćanje troškova sudskih postupaka u iznosu od 2.819.007 EUR u kunskoj protuvrijednosti.

Bilješka 8.

AOP 317 Prihodi od prodaje prijevoznih sredstava

Prihodi od prodaje prijevoznih sredstava su ostvareni u iznosu od 437.075 kn koji su ostvareni uslijed prodaje devet službenih vozila HAKOM-a starijih od 8 godina. Prodaja službenih vozila je obavljena provedbom javnog natječaja o prodaji službenih vozila. Službena vozila su prodana putem prikupljanja zatvorenih pisanih ponuda, a kriterij za odabir ponude je bila najviša ponuđena kupoprodajna cijena.

Bilješka 9.

AOP 341 Rashodi za nabavu nefinancijske imovine

Rashodi za nabavu nefinancijske imovine su ostvareni u iznosu od 7.624.840 kn te se najvećim dijelom odnose na rashode za nabavu mjernih instrumenata i uređaja te prijenosnog sustava za kontrolu i analizu u mrežama pokretnih komunikacija, rashode za nabavu prijevoznih sredstava u cestovnom prometu (kupljeno je sedam novih službenih vozila) te rashode za dodatna ulaganja za ostalu nefinancijsku imovinu (nadogradnja Centrix sustava, GIS sustava i portala, sustava za analizu tržišta, e-Račun servisa, web portala, sustava IP telefonske centrale i dr.).

1. **BILJEŠKE UZ BILANCU (OBRAZAC BIL)**

Bilješka 10.

AOP 003 Neproizvedena dugotrajna imovina

Smanjenje neproizvedene dugotrajne imovine je rezultat obračunatog ispravka vrijednosti za 2020.

Bilješka 11.

AOP 007 Proizvedena dugotrajna imovina

Povećanje proizvedene dugotrajne imovine je rezultat nabave računala i računalne opreme, pokretne komunikacijske opreme, opreme za održavanje i zaštitu, mjernih uređaja i računalnih programa. Obračunat je ispravak vrijednosti za 2020.

Bilješka 12.

AOP 063 Financijska imovina

Strukturu financijske imovine u ukupnom iznosu od 58.800.649 kn najvećim dijelom čini novac na računu kod tuzemnih poslovnih banaka u iznosu od 30.917.311 kn (AOP 067). Smanjenje novca na žiro-računu u odnosu na prethodno razdoblje rezultat je podmirenja troškova sudskih postupaka u 2020. (veza Bilješka 6.). Potraživanja za prihode poslovanja iznose 24.066.811 kn (AOP 141). Najznačajnija su potraživanja za prihode po posebnim propisima. Proveden je ispravak vrijednosti potraživanja sukladno Pravilniku o proračunskom računovodstvu i Računskom planu.

Bilješka 13.

AOP 164 Rashodi budućih razdoblja i nedospjela naplata prihoda

Unaprijed plaćeni rashodi budućih razdoblja u iznosu od 1.211.201 kn se odnose na premiju osiguranja imovine i vozila, članarinu IRG-a, pretplatu na stručne časopise i licence (Dynamic NAV, Nessus Professional, Microsoft, Cloud Meetings, ARIS Cloud Advanced, Cisco i dr.).

Bilješka 14.

AOP 169 Obveze

Ukupne obveze su iskazane u iznosu od 5.730.884 kn. Najveći dio se odnosi na obveze za zaposlene i za materijalne rashode koje su podmirene u siječnju 2021.

Obračunati rashodi koji nisu fakturirani, a terete tekuće razdoblje (AOP 227) se odnose na uslugu održavanja sustava mikrovalnih veza, promidžbene materijale, suradnju na projektu Joombos anti cyberbulling i dr.

Bilješka 15.

AOP 229 Vlastiti izvori

Napravljena je obvezna korekcija rezultata te je u 2020. ostvaren manjak prihoda poslovanja u iznosu od 10.446.122 kn i manjak prihoda od nefinancijske imovine u iznosu od 7.624.840 kn. Preneseni višak prihoda iz prethodnih godina iznosio je 47.121.880 kn.

Bilješka 16.

AOP 250 i 251 Izvanbilančni zapisi

U izvanbilančnoj evidenciji u iznosu od 7.792.879 kn je evidentirano sljedeće:

1. tuđa imovina dobivena na korištenje u iznosu od 1.060 kn,
2. instrumenti osiguranja plaćanja u iznosu od 6.923.811 kn,
3. potencijalne obveze po osnovi sudskih sporova u tijeku u iznosu od 841.008 kn,
4. ostali izvanbilančni zapisi (sudski sporovi u tijeku iz kojih može proisteći imovina) u iznosu od 27.000 kn.

U nastavku su tablice s popisom ugovornih odnosa i slično koji uz ispunjenje određenih uvjeta mogu postati obveza ili imovina (dane i primljene bjanko zadužnice te primljene zadužnice i bankovne garancije kao instrumenti osiguranja plaćanja) te popis sudskih sporova u tijeku s opisom prirode spora, procjenom financijskog učinka koji može proisteći iz sudskog spora kao obveza ili imovina te procijenjenim vremenom odljeva ili priljeva.

**POPIS PRIMLJENIH I DANIH VRIJEDNOSNIH PAPIRA**

|  |  |  |  |  |  |  |  |
| --- | --- | --- | --- | --- | --- | --- | --- |
| **Red. br.** | **Datum izdavanja** | **Instrument osiguranja** | **Iznos dani/primljeni** | **Primatelj/****davatelj** | **Namjena** | **Rok važenja** | **Napomena** |
| 1.  | 10.10.2014. | Bjanko zadužnica – OV-10490/14 | do 100.000,00 kn | INA d.d. | Osiguranje plaćanja | 31.12.2020. | Dani vrijednosni papir |
| 2.  | 10.10.2014. | Bjanko zadužnica – OV-10491/14 | do 100.000,00 kn | INA d.d. | Osiguranje plaćanja | 31.12.2020. | Dani vrijednosni papir |
| 3. | 30.04.2019. | Bankovna garancija br. 81904-00188-33 | 82.500,00 kn | CULLEN INTERNATIONAL | Osiguranje plaćanja | 26.04.2022. | Primljeni vrijednosni papir |
| 4.  | 16.10.2019. | Bankovna garancija br. 0450640 | 173.348,65 kn | AXON PARTNERS GROUP CONSULTING  | Osiguranje plaćanja | 01.02.2021. | Primljeni vrijednosni papir |
| 5.  | 10.12.2019. | Bjanko zadužnica – OV-10280/2019 | 133.999,62 kn | CEI-IETA d.o.o. | Osiguranje plaćanja | 10.12.2020. + 60 dana | Primljeni vrijednosni papir |
| 6. | 23.07.2019. | Bankovna garancija br. 4100935388 | 5.800.000,00 kn | Odašiljači i veze d.o.o. | Osiguranje plaćanja | 31.12.2022. | Primljeni vrijednosni papir |
| 7. | 17.01.2020. | Bankovna garancija br. 16/2020-G-DPVPJS | 53.400,00 kn | Croatia osiguranje d.d. | Osiguranje plaćanja | 31.01.2022. | Primljeni vrijednosni papir |
| 8. | 29.01.2020. | Bankovna garancija br. 5402154717 | 35.224,41 kn | Wiener osiguranje d.d. | Osiguranje plaćanja | 31.01.2022. | Primljeni vrijednosni papir |
| 9. | 23.01.2020. | Bankovna garancija br. 5402153440 | 11.595,11 kn | Wiener osiguranje d.d. | Osiguranje plaćanja | 30.01.2021. | Primljeni vrijednosni papir |
| 10. | 25.02.2020. | Bankovna garancija br. 4100966706 | 48.843,75 kn | CEI-IETA d.o.o. | Osiguranje plaćanja | 23.03.2021. | Primljeni vrijednosni papir |
| 11. | 20.03.2020. | Zadužnica poslovni br. OV-1419/20 | 95.295,79 kn | HP - Hrvatska pošta d.d. | Osiguranje plaćanja | 28.02.2022. | Primljeni vrijednosni papir |
| 12. | 08.09.2020. | Bjanko zadužnica – OV-7461/2020 | 25.328,64 kn | KODEKS d.o.o. | Osiguranje plaćanja | 22.09.2025. | Primljeni vrijednosni papir |
| 13. | 25.09.2020. | Bankovna garancija br. 2004005150 | 39.994,68 kn | GDi d.o.o. | Osiguranje plaćanja | 31.07.2021. | Primljeni vrijednosni papir |
| 14. | 30.09.2020. | Bankovna garancija br. 120-49-158308 | 58.914,12 kn | S&T Hrvatska d.o.o. | Osiguranje plaćanja | 01.08.2021. | Primljeni vrijednosni papir |
| 15. | 30.12.2020. | Zadužnica poslovni br. OV-12272/2020 | 165.366,00 kn | Mjerne tehnologije d.o.o. | Osiguranje plaćanja | 30.12.2021. | Primljeni vrijednosni papir |
|  |  | **UKUPNO** | **6.923.810,77 kn** |  |  |  |  |

**POPIS SUDSKIH SPOROVA U TIJEKU**

|  |  |  |  |  |  |  |
| --- | --- | --- | --- | --- | --- | --- |
| **Red.****br.** | **Sudska oznaka predmeta** | **Vrsta tužbenog zahtjeva** | **Procjena financijskog učinka** | **Tuženik** | **Tužitelj/ica[[1]](#footnote-1)** | **Tijek postupka/****Procijenjeno vrijeme priljeva i odljeva sredstava** |
| 1. | Klasa: 114-02/14-01/06Pr-1823/2014Gž R-783/2017Rev-154/2019 | Statusno (radi nedopuštenosti otkaza, diskriminacije i uznemiravanja) | 30.000,00 kn | HAKOM | XY-1 | 08.06.2017. – presuda Općinskog radnog suda u Zagrebu,14.06.2017. – izjavljene žalbe HAKOM-a i tužiteljice,13.09.2018. – Županijski sud u Splitu odbio žalbe i potvrdio prvostupanjsku presudu,26.11.2018. – izjavljena revizija tužiteljice,14.01.2019. – Vrhovni sud Republike Hrvatske,2021. – procijenjeno vrijeme priljeva i odljeva sredstava. |
| 2.  | Klasa: 114-02/14-01/10Pr-9642/2014Gž R-2241/2016Revr-501/2018 | Radi isplate | 92.612,73 kn | HAKOM | XY-2 | 29.09.2016. – presuda Općinskog radnog suda u Zagrebu,03.10.2016. – izjavljena žalba tužitelja,02.02.2018. – Županijski sud u Zagrebu odbio žalbu tužitelja i potvrdio prvostupanjsku presudu,15.05.2018. – izjavljena revizija tužitelja, 15.05.2018. –Vrhovni sud Republike Hrvatske,2021. – procijenjeno vrijeme priljeva i odljeva sredstava. |
| 3.  | Klasa: 114-02/17-01/03Pr-1201/2017 | Statusno (radi diskriminacije) | 47.035,42 kn | HAKOM | XY-3 | 23.06.2017. – tužba – prvostupanjski postupak u tijeku – Općinski radni sud u Zagrebu,05.02.2021. – zakazana rasprava,2021. – procijenjeno vrijeme priljeva i odljeva sredstava. |
| 4.  | Klasa: 114-02/16-01/01Pr-1141/2016 | Statusno (radi diskriminacije) | 240.800,00 kn | HAKOM | XY-4 | 13.05.2016. – tužba – prvostupanjski postupak u tijeku – Općinski radni sud u Zagrebu,2021. – procijenjeno vrijeme priljeva i odljeva sredstava. |
| 5. | Klasa: 114-02/17-01/04Pr-1551/2017 | Statusno (radi nedopuštenosti otkaza) | 430.560,00 kn | HAKOM | XY-5 | 11.08.2017. – tužba,27.09.2018. – rješenje Općinskog radnog suda u Zagrebu – prekid postupka do pravomoćnosti postupka koji se vodi pod poslovnim brojem Pr-1201/2017,2021. – procijenjeno vrijeme priljeva i odljeva sredstava. |
| **Red.****br.** | **Sudska oznaka predmeta** | **Vrsta tužbenog zahtjeva** | **Procjena financijskog učinka** | **Tuženik[[2]](#footnote-2)** | **Tužitelj/ica** | **Tijek postupka/****Procijenjeno vrijeme priljeva i odljeva sredstava** |
| 6. | Klasa: 114-02/18-01/04Pr-4809/2018Gž R-1123/2019Pr-6942/2020 | Statusno (utvrđenje radnog odnosa) | Nije određena | HAKOM | XY-6 | 16.05.2019. – presuda Općinskog radnog suda u Zagrebu,27.05.2019. – izjavljena žalba tužitelja,19.05.2020. – Rješenje Županijskog suda u Zagrebu – ukinuta 1.st. presuda i predmet vraćen na ponovno suđenje,02.03.2021. – zakazana rasprava2022. – procijenjeno vrijeme priljeva i odljeva sredstava. |
| 7. | Klasa: 114-02/19-01/05Pr-1813/2019 | Statusno (utvrđenje radnog odnosa) | Nije određena | HAKOM | XY-7 | 20.05.2019. – prvostupanjski postupak u tijeku – Općinski radni sud u Zagrebu,13.04.2021. – zakazana rasprava,2022. – procijenjeno vrijeme priljeva i odljeva sredstava. |
| 8. | Klasa: 114-02/19-01/04Pr- 948/2019Gž R-963/2020 | Radi isplate | 27.000,00 kn | XX-1 | HAKOM | 29.05.2020. – donesena presuda,17.06.2020. – izjavljena žalba HAKOM-a,22.10.2020. – predmet na Županijskom sudu u Zagrebu,23.12.2020. – presuda - odbijena žalba - potvrđena prvostupanjska presuda,2021. – procijenjeno vrijeme priljeva i odljeva sredstava. |
|  |  | **UKUPNO:** | **868.008,15 kn** |  |  | **NAPOMENA:**uz ukupan iznos procjene financijskog učinka treba računati na kamate i parnične troškove. |

1. **BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI (OBRAZAC RAS – funkcijski)**

Za izvještajno razdoblje ukupni rashodi poslovanja i rashodi za nabavu nefinancijske imovine iznosili su 104.322.842 kn, a prikazani su u funkcijskoj klasifikaciji 0486 - Istraživanje i razvoj: Komunikacije – AOP 068.

1. **BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA (OBRAZAC P-VRIO)**

Smanjenje u vrijednosti imovine u iznosu od 14.092 kn (AOP 005) se odnosi na rashodovanje nefinancijske proizvedene dugotrajne imovine koja je zbrinuta kao elektronički otpad.

U izvještajnom razdoblju proračunskom korisniku Fakultetu elektrotehnike, strojarstva i brodogradnje iz Splita je prenesena nefinancijska proizvedena dugotrajna imovina što je rezultiralo smanjenjem obujma imovine u iznosu od 113.815 kn – AOP 021. Smanjenje u obujmu imovine u iznosu od 939.160 kn (AOP 032) se odnosi na otpis zastarjelih potraživanja za prihode poslovanja.

1. **BILJEŠKE UZ IZVJEŠTAJ O OBVEZAMA (OBRAZAC OBVEZE)**

Stanje obveza na dan 31. prosinca 2020. iznosi 5.399.863 kn – AOP 036.

Ukupne nedospjele obveze u iznosu od 5.399.863 kn (AOP 090) najvećim dijelom se odnose na obvezu za isplatu plaće za prosinac 2020. te obveze prema dobavljačima. Iste su podmirene u siječnju 2021.

Međusobne obveze proračunskih korisnika odnose se na: računalne usluge (Srce - Sveučilišni računski centar Sveučilišta u Zagrebu), stručno usavršavanje zaposlenika (Državna škola za javnu upravu – stručni tečaj, Fakultet elektrotehnike i računarstva – edukacija o 5G tehnologiji, Ministarstvo uprave – polaganje državnog stručnog ispita), školarine (Fakultet elektrotehnike i računarstva, Fakultet prometnih znanosti, Pravni fakultet Osijek), usluge promidžbe (Fakultet elektrotehnike i računarstva – ELMAR 2020.), ostale usluge (Fakultet elektrotehnike i računarstva – projekt osoba s invaliditetom) i dr.

U Zagrebu, 28. siječnja 2021.

|  |  |
| --- | --- |
|  | ***Predsjednik Vijeća*** |
|  | ***Tonko Obuljen*** |

1. Podaci o tužitelju su anonimizirani u svrhu zaštite osobnih podataka fizičkih osoba, sukladno propisima koji uređuju zaštitu osobnih podataka. [↑](#footnote-ref-1)
2. Podaci o tuženiku su anonimizirani u svrhu zaštite osobnih podataka fizičkih osoba, sukladno propisima koji uređuju zaštitu osobnih podataka. [↑](#footnote-ref-2)